এছাড়া এ পরিষদকে বিধি ও প্রবিধান প্রণয়নের ক্ষমতা প্রদান করা হয়েছে। সরকার পরিষদ বা পার্বত্য চট্টগ্রাম সম্পর্কে কোন আইন প্রণয়নের উদ্যোগ গ্রহণ করলে আঞ্চলিক পরিষদসহ জেলা পরিষদসমূহের সঙ্গে আলোচনা করবে। তবে আইনের উদ্দেশ্যের সঙ্গে পরিষদের কার্যকলাপের সামঞ্জস্য বিধানকল্পে প্রয়োজন হলে, সরকার পরিষদকে পরামর্শ বা অনুশাসন করতে পারবে। পরিষদ বাতিলের ক্ষমতাও সরকারের রয়েছে।